## ΟΔΗΓΙΕΣ ΓΙΑ ΤΟ ΕΝΤΥΠΟ

## «ΑΝΑΛΥΣΗ ΚΟΣΤΟΥΣ ΥΠΗΡΕΣΙΑΣ ΕΡΓΑΣΤΗΡΙΟΥ»

Βάσει του άρθρου 51 του Ν. 4957/2022 και του άρθρου 30 παρ. 1 του Ν. 5059/2023, απαιτείται ο καθορισμός του ακριβούς ύψους τιμής των ομοειδών υπηρεσιών.

Για την ορθή συμπλήρωση του εντύπου, προτείνονται τα εξής:

1. Συμπληρώνετε τα στοιχεία του Επιστημονικά Υπεύθυνου.
2. Στην **παρεχόμενη υπηρεσία**, στην περιγραφή καταγράφετε την υπηρεσία που θα κοστολογήσετε (π.χ. ανάλυση δειγμάτων νερού).
3. Στον πίνακα **άμεσων εργασιών**, περιγράφετε την εργασία που θα παράσχει κάθε μέλος της ομάδας του εργαστηρίου που θα συμμετάσχει στην εξέταση (π.χ. εκτέλεση πειράματος, Ονοματεπώνυμο, Ιδιότητα (π.χ. βιομηχικός), το κόστος ανθρωποώρας και τη διάρκεια απασχόλησης με τη συγκεκριμένη εξέταση). Το συνολικό κόστος υπολογίζεται αυτόματα.
4. Στον πίνακα **άμεσων υλικών**, περιγράφετε τα υλικά που θα χρειαστείτε για την εξέταση όπως έχετε περιγράψει στην παρεχόμενη υπηρεσία. (π.χ. φιαλίδιο, kit, αντιδραστήρια κλπ.). Για κάθε υλικό που θα χρησιμοποιήσετε αναλυτικά / ανά εξέταση, θα καταγράψετε την τιμή μονάδος, την ποσότητα και το συνολικό κόστος θα υπολογιστεί αυτόματα.
5. Στον πίνακα **έμμεσου κόστους** περιγράφετε το κόστος αναλογικά με το κόστος του εργαστηρίου (π.χ. συντήρηση εξοπλισμού ή πιστοποίηση ISO κλπ.), το ετήσιο κόστος συντήρησης τους, τις εξετάσεις του προηγούμενου έτους. **Το αναλογούν επιμερισμένο κόστος ανά εξέταση, υπολογίζεται αυτόματα.**
6. Στην **ανάλυση κόστους**, συμπληρώνετε το ποσοστό προσαύξησης που επιθυμείτε. Το ποσοστό προσαύξησης δεν υπερβαίνει το 30% (των άμεσων εργασιών και άμεσων υλικών). Επίσης, συμπληρώνετε το **ποσό στρογγυλοποίησης,** ενώ ο υπόλοιπος πίνακας συμπληρώνεται αυτόματα.
7. Στο εύρος αγοραίων τιμών, συμπληρώνετε τη μέγιστη και την ελάχιστη τιμή με την οποία κοστολογείται η συγκεκριμένη εξέταση στην αγορά. **(Επισυνάπτεται η έρευνας αγοράς – είναι απαραίτητη)**.
8. Τέλος στα σχόλια – παρατηρήσεις, συμπληρώνετε οτιδήποτε θεωρείτε ότι είναι απαραίτητο για την κατανόηση του εντύπου.

## Σημαντική ενημέρωση:

* Οι τιμές ταυτόσημων υπηρεσιών μεταξύ του ιδίου ή άλλου Πανεπιστημιακού Εργαστηρίου του Α.Ε.Ι, δεν δύναται να διαφέρουν ουσιωδώς μεταξύ τους.
* Αν παρέχονται υπηρεσίες από Πανεπιστημιακά Εργαστήρια, των οποίων η διαδικασία κοστολόγησης ρυθμίζεται από την κείμενη νομοθεσία, **εφαρμόζεται η εν λόγω νομοθεσία που διέπει τη εξέταση (με αναφορά στην κείμενη νομοθεσία)**.